# Cameron Diaz

Cameron Michelle Diaz (San Diego, Califòrnia, 30 d'agost de 1972) és una actriu de cinema estatunidenca i exmodel. Ha estat quatre vegades nominada al premi Globus d'Or.

## Biografia

El seu pare tenia avantpassats cubans. Després de la seva carrera com a model, va ser triada el 1994 per a la pel·lícula La màscara, protagonitzada per Jim Carrey. Aquest primer paper va ser només el d'una rossa atractiva i sensual, alta i amb els ulls blaus.
Va demostrar que tenia qualitats interpretatives a unes altres pel·lícules dirigides a un públic més exigent, com Feeling Minnesota. Després va gaudir de l'èxit amb la comèdia romàntica My Best Friend's Wedding (1997), i a la comèdia There's Something About Mary (1998). Va fer un paper a Being John Malkovich (1999), i Oliver Stone li va donar un paper a Any given sunday (1999). Va tenir èxit a tots dos papers.
Ha estat al cim de l'enquesta americana de les dones més sexis, i és als primers llocs de les actrius més sol·licitades.

## Filmografia

| Any | Sèrie | Rol | Notes |
| 1994 | La màscara | Tina Carlyle | |
| 1995 | L'últim sopar | Jude | |
| 1996 | She's the One | Heather | |
| 1996 | Feeling Minnesota | Freddie Clayton | |
| 1996 | Només es viu una vegada (Head Above Water) | Nathalie | |
| 1997 | Xantatge a Tulsa (Keys to Tulsa) | Trudy | |
| 1997 | La boda del meu millor amic (My Best Friend's Wedding) | Kimberly Wallace | |
| 1997 | A Life Less Ordinary | Celine Naville | |
| 1998 | Por i fàstic a Las Vegas (Fear and Loathing in Las Vegas) | Reportera per a TV | |
| 1998 | There's Something About Mary | Mary Jensen | |
| 1998 | Very Bad Things | Laura Garrety | |
| 1999 | Being John Malkovich | Lotte Schwartz | |
| 1999 | Any Given Sunday | Christina Pagniacci | |
| 2000 | Coses que diries només de mirar-la | Carol Faber | |
| 2000 | Els àngels de Charlie | Natalie Cook | |
| 2001 | The Invisible Circus | Faith | |
| 2001 | Shrek | Princesa Fiona | veu |
| 2001 | Vanilla Sky | Julianna 'Julie' Gianni | |
| 2002 | The Sweetest Thing | Christina Walters | |
| 2002 | My Father's House | La Noia | |
| 2002 | Minority Report | Mujer en el Metro | |
| 2002 | Gangs of New York | Jenny Everdeane | |
| 2003 | Shrek 4-D | Princesa Fiona | veu |
| 2003 | Els àngels de Charlie: Al límit (Charlie's Angels: Full Throttle) | Natalie Cook | |
| 2004 | Shrek 2 | Princesa Fiona | veu |
| 2005 | A les seves sabates | Maggie Feller | |
| 2006 | The Holiday | Amanda Woods | |
| 2007 | Shrek Tercer | Princesa Fiona | veu |
| 2007 | Shrek the Halls | Princesa Fiona | Fet per a TV (veu) |
| 2008 | What Happens in Vegas | Joy McNally-Fuller | |
| 2009 | My Sister's Keeper | Sara Fitzgerald | |
| 2009 | The Box | Norma Lewis | |
| 2010 | Shrek Forever After | Princesa Fiona | (veu) |
| 2010 | Knight & Day | June Havens | |
| 2011 | The Green Hornet | Lenore Case | |
| 2011 | Bad Teacher | Elizabeth Halsey | |
| 2012 | What to Expect When You're Expecting | Jules | |
| 2012 | Gambit | PJ Puznowski | |
| 2013 | The Counselor | Malkina | |
| 2014 | Sex Tape | Annie | |
| 2014 | Annie | Miss Hannigan | |

## Premis
### Premis Globus d'Or

| Any | Categoria | Pel·lícula | Resultat |
| 2003 | Globus d'Or a la millor actriu secundària | Gangs of New York | Candidata |
| 2001 | Globus d'Or a la millor actriu secundària | Vanilla Sky | Candidata |
| 1999 | Globus d'Or a la millor actriu secundària | Being John Malkovich | Candidata |
| 1998 | Globus d'Or a la millor actriu musical o còmica | There's Something About Mary | Candidata |

### Premis BAFTA

| Any | Categoria | Pel·lícula | Resultat |
| 1999 | BAFTA a la millor actriu de repartiment | Being John Malkovich | Candidata |

### Premis del Sindicat d'Actors

| Any | Categoria | Pel·lícula | Resultat |
| 2001 | Premi del Sindicat d'Actors a la millor actriu de repartiment | Vanilla Sky | Candidata |
| 1999 | Premi del Sindicat d'Actors a la millor actriu de repartiment | Being John Malkovich | Candidata |
| 1999 | Premi del Sindicat d'Actors al millor repartiment | Being John Malkovich | Candidata |

## Curiositats

* Cameron Diaz és la imatge publicitària de l'operadora de telèfons japonesa Softbank. Al Japó es poden veure nombrosos cartells de l'actriu promovent la companyia.
* Ha admès que no li agrada portar sostenidors, diu que no calen perquè té poc pit.
* Ha admès que són certs els rumors sobre els seus notoris problemes amb l'acne.
* Ha mostrat oposició al president George W. Bush. Abans de les eleccions presidencials del 2000, Díaz duia una samarreta que deia "I WON'T VOTE FOR A SON OF A BUSH!" ("No votaré per un fill de Bush", fent un joc de paraules entre Bitch -puta- i Bush) durant la promoció de la pel·lícula Els Àngels de Charlie.
* El seu equip preferit de futbol és el Brentford F.C.. De vegades duu una gorra de llana amb els colors vermell i blanc de l'equip.
* Díaz fou la presentadora de la sèrie de televisió Trippin' de la MTV.
* Té un Toyota Prius.
* La revista Maxim la va posar al lloc 22 de la llista de les 100 dones més atractives del 2004, al lloc 11 del 2005 i al lloc 7 del 2006.
* És molt supersticiosa.
* Als Mtv Movie Awards del 2007 va lliurar el premi "generació" a Mike Myers
* A la fitxa 4 de material fotocopiable del llibre de llengua i literatura per a primer d'ESO de Santillana, Cameron apareix com a exemple d'una actriu per escriure'n una biografia.
* El seu grup preferit és Iron Maiden

## Enllaços externs

* Cameron Diaz a People (castellà)
* Web de Cameron Diaz Arxivat 2009-03-19 a Wayback Machine. (anglès)
* Web sobre Cameron Diaz Arxivat 2009-04-01 a Wayback Machine. (castellà)
* Cameron Diaz Extra Arxivat 2009-09-15 a Wayback Machine. (castellà)
* Cameron Diaz Fan Site (anglès)